שו"ת רשב"ץ (תשב"ץ)/חלק ג/רצה
שאלה רצה:

עוד שאלת אם מותר לבשל חמאה לבדה ולהשליכ' לתוך בשר שנתבשל בחלב:

תשובה:
בשר בחלב אסור הוא בהנא' ואסור לבשלו שהרי ג' פעמים נאמר בתור' לא תבשל גדי בחלב אמו אחד לאיסור אכיל' ואחד לאיסור הנאה וא' לאיסור בישול והמשליך חמאה נתכת חמה בתוך בשר הרי הוא עובר בלאו דבישול ובלאו דאיסור הנא' אם מוכרו אע"פ שנרא' בגמרא שאיסור בשר בחלב חדוש הוא שהרי כל א' מותר לעצמו ואלו מבשל להו בהדדי מתסרי וכן אי תרו ליה כולי יומא שרי בשיל בישול אסור כדאיתא בפ' אלו עוברין (מ"ד ע"ב) אבל החמא' הנתכת ברתיחתה קרוב לבישול הוא דערוי דכלי ראשון הוא ככלי ראשון וכל אלו הדברים מכוערים הרבה בעל נפש יתרחק מאלו הדברים: